Ազրա Աքըն

Ազրա Աքըն (, ), թուրք դերասանուհի, մոդել և պարուհի։ 2002 թվականին դարձել է «Միսս աշխարհ» մրցույթի հաղթող։

Կենսագրություն 
Ազրան ծնվել է 1981 թվականի դեկտեմբերի 8-ին Նիդերլանդների Ալմելո քաղաքում՝ թուրքական ընտանիքում։ Նրա ծնողները՝ Նազըմը և Այդան Թուրքիայից Նիդերլանդներ են տեղափոխվել 1971 թվականին։ Ազրան ունի Դորուք անունով փոքր քույր։ 1998 թվականին` 17 տարեկանում, Ազրան դարձել է Թուրքիայի էլիտար ցուցադրությունների մասնակից։ Մասնակցել է Նիսում տեղի ունեցած ցուցադրություններին և դարձել եզրափակչի 15 մասնակիցներից մեկը։ Այնուհետև կարիերան շարունակել է Գերմանիայում՝ աշխատելով «Otto GmbH» ընկերության համար։

2002 թվականին Ազրան հաղթել է «Միսս Թուրքիա» մրցույթը, որի արդյունքում հնարավորություն ունեցավ մասնակցելու «Միսս աշխարհ 2002» գեղեցկության մրցույթին, որտեղ գրավեց առաջին հորիզոնականը։ Որպես պարգև ստացել է թագը և 156 000 ԱՄՆ դոլար։ Մրցանակը հանձնել է մրցույթի 2001 թվականի հաղթող Ագբանի Դարեգոն։ 2003 թվականին՝ որպես Միսս աշխարհ մրցույթի հաղթող այցելել է Մեծ Բրիտանիա, Թուրքիա, ԱՄՆ, Նոր Զելանդիա, Իռլանդիա, Ճամայկա, Ավստրալիա, Չինաստան և այլ երկրներ։ Եղել է մի շարք բարեգործական ակցիաների պաշտոնական դեմք Ее рост - 176 см.:

2003 թվականին հաղթել է բրիտանական «The Games» մրցույթում։ 2004 թվականին Ազրան եղել է Եվրատեսիլ 2004 երգի մրցույթի պաշտոնական դեմքը՝ նկարահանվելով երկրների հոլովակներում։ 2004 թվականին նկարահանվել է թուրք հայտնի երգիչ Մուստաֆա Սանդալի «All My Life» տեսահոլովակում։ 2010 թվականին Ազրան հաղթել է թուրքական «Yok Boyle Dans» () մրցույթը։ 2013 թվականին եղել է «Միսս աշխարհ 2013» մրցույթի ժյուրիի անդամ։
Տիրապետում է թուրքերեն, հոլանդերեն և անգլերեն լեզուներին։

Ծանոթագրություններ 

Թուրք դերասանուհիներ
Թուրք մոդելներ
20-րդ դարի թուրք դերասանուհիներ
Թուրք կինոդերասանուհիներ
Թուրք հեռուստադերասանուհիներ
Թուրք կին մոդելներ
Պարուհիներ